|  |  |  |
| --- | --- | --- |
| |  |  | | --- | --- | | [Studerendes navn og studienummer] | **Studienævn for XX** Adresse  Sagsbehandler:  [Navn 1][Navn 2]  Telefon: 9940 ####  Email: xxx@xxx.aau.dk | |

Dato: [Brevdato]  
 Sagsnr.: [Sagsnr.]

**Afgørelse om merit**

Studienævn for [Indsæt studienævn] (herefter studienævnet) har modtaget ansøgning om merit.

Studienævnet har på den baggrund foretaget en faglig vurdering af, om du kan tildeles merit.

**Resultatet er:**

* Studienævnet vurderer, at du kan få merit for følgende moduler:
* XX [Angiv modulnavn, ECTS-point og semester]
* XX

Det betyder, at du **ikke** skal deltage i og bestå ovenstående prøver, jf. studieordningen.

* Studienævnet vurderer, at du **ikke** kan få merit for følgende moduler:
* XX [Angiv modulnavn, ECTS-point og semester]
* XX

Det betyder, at du fortsat skal deltage i og bestå ovenstående prøver, jf. studieordningen.

På de næste sider kan du læse mere om begrundelsen og reglerne for afgørelsen.

Med venlig hilsen

[Indsæt signatur]

**Begrundelse for afgørelsen**

*Sådan vurderer vi sagen*

[ved medhold] Studienævnet vurderer, at der foreligger dokumentation for beståede fagelementer fra tidligere uddannelser, der fagligt svarer til og kan erstatte moduler i studieordningen for [angiv uddannelse].

Du tildeles derfor merit for modulerne. Det betyder, at du **ikke** skal deltage i og bestå prøverne.

Nedenfor følger en gennemgang af de hovedhensyn, der ligger til grund for studienævnets afgørelse.

[ved afslag] Studienævnet vurderer ikke, at foreligger dokumentation for beståede fagelementer fra tidligere uddannelser, der fagligt svarer til og kan erstatte moduler i studieordningen for [angiv uddannelse].

Du tildeles derfor ikke merit. Det betyder, at du fortsat skal deltage i og bestå prøverne.

Nedenfor følger en gennemgang af de hovedhensyn, der ligger til grund for studienævnets afgørelse.

[ved delvist afslag] Studienævnet vurderer, at du kan tildeles merit for en del af de ansøgte moduler. Det betyder, at studienævnet vurderer, at der foreligger dokumentation for beståede fagelementer fra tidligere uddannelser, der fagligt svarer til og kan erstatte moduler i studieordningen for [angiv uddannelse].

Du tildeles derfor merit for disse moduler. Det betyder, at du **ikke** skal deltage i og bestå prøverne.

For de moduler, som studienævnet ikke kan tildele dig merit for, betyder det, at du fortsat skal deltage i og bestå disse prøver.

Nedenfor følger en gennemgang af de hovedhensyn, der ligger til grund for studienævnets afgørelse.

*Hvad er afgørende for sagen*

Studienævnet kan tildele merit, hvis moduler fra den studerendes tidligere uddannelse fagligt svarer til og kan erstatte moduler i den uddannelse, den studerende optages eller indskrives på. Studienævnet træffer afgørelse om merit på baggrund af en faglig vurdering.

[ved medhold] Studienævnet lægger vægt på, at… [beskrivelse af, hvilke moduler den studerende kan få merit for og på baggrund af hvilken dokumentation]

[ved afslag/delvist afslag] Studienævnet lægger vægt på, at… [Der skal være en konkret begrundelse for hvert af de moduler, som der gives afslag på merit for. Begrundelsen skal indeholde en sammenligning og konkret vurdering af de moduler, den studerende tidligere har bestået, set i forhold til de moduler, den studerende ønsker at tildeles merit for].

**Lovgrundlag**

Her er de regler, som studienævnet har afgjort din sag efter. Der er uddrag fra reglerne til sidst i afgørelsen.

* [bachelor og kandidat] § 2, stk. 1, nr. 1, i bekendtgørelse nr. 826 af 16. juni 2023 om merit i universitetsuddannelser (meritbekendtgørelsen). Kan findes [her](https://www.retsinformation.dk/eli/lta/2023/826#P2).
* [professionsbachelor] § 22, stk. 2, i bekendtgørelse nr. 2672 af 28. december 2021 om erhvervsakademiuddannelser og professionsbacheloruddannelser (LEP-bekendtgørelsen). Kan findes [her](https://www.retsinformation.dk/eli/lta/2021/2672#P22).
* [master] § 16, stk. 1, jf. stk. 3, i bekendtgørelse nr. 19 af 9. januar 2020 om masteruddannelser ved universiteterne (masterbekendtgørelsen). Kan findes [her](https://www.retsinformation.dk/eli/lta/2020/19#P16).

**Klagevejledning**

Merit for **danske** fagelementer (bachelor, kandidat og master)

Studienævnets faglige afgørelse kan ankes. En eventuel anke skal indgives til universitetet på e-mail: [sl-klager@adm.aau.dk](mailto:sl-klager@adm.aau.dk), som videreekspederer sagen til meritankenævnet. Anken skal være skriftlig og begrundet og skal indgives **senest to uger efter, at du er gjort bekendt med studienævnets afgørelse.**

Såfremt anken indeholder retlige spørgsmål, træffer universitetet afgørelse i sagen. Retlige spørgsmål kan eksempelvis være inhabilitet, manglende begrundelse eller hjemmel for afgørelsen eller øvrige bekendtgørelsesmæssige eller forvaltningsretlige uoverensstemmelser.

Du kan finde en vejledning til, hvad en klage bør indeholde, på følgende link:

<https://www.studerende.aau.dk/studie-trivselsvejledning/regler/klagevejledning/>

Merit **udenlandske** fagelementer (bachelor, kandidat og master)

Klage over denne afgørelse kan indbringes for Kvalifikationsnævnet. Skriftlig og begrundet klage skal indgives til universitetet på e-mail: [sl-klager@adm.aau.dk](mailto:sl-klager@adm.aau.dk) **senest fire uger efter, at du har fået meddelt studienævnets afgørelse**. Hvis afgørelsen fastholdes, sender universitetet klagen til Kvalifikationsnævnet med en udtalelse.

Klage over denne afgørelse kan desuden indbringes for Uddannelses- og Forskningsstyrelsen, hvis klagen vedrører retlige spørgsmål. Retlige spørgsmål kan eksempelvis være inhabilitet, manglende begrundelse eller hjemmel for afgørelsen eller øvrige bekendtgørelsesmæssige eller forvaltningsretlige uoverensstemmelser. Klagen skal indgives til Universitetet på e-mail: [sl-klager@adm.aau.dk](mailto:sl-klager@adm.aau.dk) **senest to uger, fra den dag du er blevet meddelt afgørelsen.** Universitetet afgiver en udtalelse, som du får lejlighed til at kommentere inden for en frist af mindst 1 uge. Universitetet sender herefter klagen til Styrelsen vedlagt udtalelsen og dine eventuelle kommentarer.

Du kan finde en vejledning til, hvad en klage bør indeholde, på følgende link:

​​<https://www.studerende.aau.dk/studie-trivselsvejledning/regler/klagevejledning/>

Merit for **danske** og **udenlandske** fagelementer (professionsbachelor)

Studienævnets faglige afgørelse kan ankes. En eventuel anke skal indgives til universitetet på e-mail: [sl-klager@adm.aau.dk](mailto:sl-klager@adm.aau.dk), som videreekspederer sagen til Kvalifikationsnævnet. Klagen skal indgives **senest fire uger efter, at du er gjort bekendt med studienævnets afgørelse.**

Klage over denne afgørelse kan desuden indbringes for Uddannelses- og Forskningsstyrelsen, hvis klagen vedrører retlige spørgsmål. Retlige spørgsmål kan eksempelvis være inhabilitet, manglende begrundelse eller hjemmel for afgørelsen eller øvrige bekendtgørelsesmæssige eller forvaltningsretlige uoverensstemmelser. Klagen skal indgives til Universitetet på e-mail: [sl-klager@adm.aau.dk](mailto:sl-klager@adm.aau.dk) **senest to uger, efter du er gjort bekendt med studienævnets afgørelse.** Universitetet afgiver en udtalelse, som du får lejlighed til at kommentere inden for en frist af mindst 1 uge. Klagen sendes herefter til Styrelsen vedlagt udtalelsen og dine eventuelle kommentarer hertil.

Du kan finde en vejledning til, hvad en klage bør indeholde, på følgende link:

<https://www.studerende.aau.dk/studie-trivselsvejledning/regler/klagevejledning/>

**Lovuddrag**

Bachelor og kandidat

*Bekendtgørelse nr. 826 af 16. juni 2023 om merit i universitetsuddannelser (meritbekendtgørelsen)*

§ 2. På baggrund af en faglig vurdering kan et universitet træffe afgørelse om, at

1) beståede fagelementer på samme niveau fra en anden dansk eller udenlandsk uddannelse kan erstatte dele af den uddannelse, som den studerende er optaget og indskrevet på (merit for danske eller udenlandske fagelementer)

Professionsbachelor

*Bekendtgørelse bekendtgørelse nr. 2672 af 28. december 2021 om erhvervsakademiuddannelser og professionsbacheloruddannelser (LEP-bekendtgørelsen)*

§ 22. Beståede uddannelseselementer ækvivalerer de tilsvarende uddannelseselementer ved andre uddannelsesinstitutioner, der udbyder uddannelsen.

Stk. 2. Den studerende har pligt til at oplyse om gennemførte uddannelseselementer fra en anden dansk eller udenlandsk videregående uddannelse og om beskæftigelse, der må antages at kunne give merit. Uddannelsesinstitutionen godkender i hvert enkelt tilfælde eller ved regler i studieordningen merit på bagrund af gennemførte uddannelseselementer og beskæftigelse, der står mål med fag, uddannelsesdele og praktikdele. Afgørelsen træffes på grundlag af en faglig vurdering.

Stk. 3. Den studerende har ved forhåndsgodkendelse af studieophold i Danmark eller udlandet pligt til efter endt studieophold at dokumentere det godkendte studieopholds gennemførte uddannelseselementer. Den studerende skal i forbindelse med forhåndsgodkendelsen give samtykke til, at institutionen efter endt studieophold kan indhente de nødvendige oplysninger.

Stk. 4. Ved godkendelse efter stk. 2 og 3 anses uddannelseselementet for gennemført, hvis det er bestået efter reglerne om den pågældende uddannelse.

Stk. 5. Klage over institutionens afslag på merit indgives til Kvalifikationsnævnet inden for en frist af fire uger, efter afgørelsen er meddelt klageren.

Master

*Bekendtgørelse nr. 19 af 9. januar 2020 om masteruddannelser ved universiteterne (masterbekendtgørelsen)*

§ 16. I det enkelte tilfælde eller ved almindelige regler fastsat af universitetet kan universitetet godkende, at beståede uddannelseselementer efter denne bekendtgørelse træder i stedet for uddannelseselementer i en anden masteruddannelse efter denne bekendtgørelse (merit). Universitetet kan tillige godkende, at beståede uddannelseselementer fra en anden godkendt dansk masteruddannelse eller tilsvarende udenlandsk uddannelse træder i stedet for uddannelseselementer efter denne bekendtgørelse.

Stk. 2. Et masterprojekt fra en afsluttet masteruddannelse kan ikke meritoverføres til en ny masteruddannelse.

Stk. 3. Afgørelser efter stk. 1 træffes på grundlag af en faglig vurdering.